Walimu watatiza usahihishaji wa KCSE tena wakidai nyongeza

Walimu watatiza usahihishaji wa KCSE tena wakidai nyongeza 
Shughuli ya kusahihisha Mtihani wa kidato cha Nne (KCSE), jana ilikwama kwa muda katika kituo cha kusahihishia cha Shule ya upili ya Upper Hill, jijini Nairobi, baada ya walimu kudai nyongeza ya malipo. Walimu hao wamekuwa katika mgomo baridi tangu Alhamisi, hatua ambayo imelilazimu Baraza la Kitaifa la Mitihani (KNEC), kuandaa mikutano kadha kutatua suala hilo. Hii ilikuwa mara ya pili kwa walimu kususia zoezi hilo wakilalamikia malipo na mazin gira ya kazi. Mapema wiki hii, shughuli hiyo ilisitishwa kwa muda katika shule ya wasichana ya Machakos walimu walipogoma. 
Jana, afisa Mkuu Mtendaji wa baraza hilo, Dkt Nancy Karogo alikubali kwamba hali hiyo imekuwepo, lakini akasema kuwa shughuli hiyo imerejelewa baada ya kuandaa mashauriano kadha na walimu. 
"Tumezungumza na walimu na tunashughulikia malalamishi yao ili kuhakikisha kuwa shughuli ya usahihishaji inaendelea kama kawaida. Tunaamini kwamba matokeo yatatolewa kwa muda ufaao," akasema.